RAADETS AFGOERELSE af 19. april 1994 om en faelles aktion vedtaget af Raadet paa grundlag af artikel J.3 i traktaten om Den Europaeiske Union til stoette for fredsprocessen i Mellemoesten (94/276/FUSP)

RAADET FOR DEN EUROPAEISKE UNION HAR -

under henvisning til traktaten om Den Europaeiske Union, saerlig artikel J.3 og J.11,

under henvisning til de overordnede retningslinjer fra Det Europaeiske Raad den 29. oktober 1993,

under henvisning til den ramme for en faelles aktion, der blev vedtaget paa Det Europaeiske Raads moede den 10.-11. december 1993, og

i betragtning af artikel C i traktaten om Den Europaeiske Union,

TRUFFET FOELGENDE AFGOERELSE:

Artikel 1

a) Den Europaeiske Union vil med henblik paa at virke for, at der opnaas en omfattende fredsordning i Mellemoesten, der bygger paa De Forenede Nationers Sikkerhedsraads relevante resolutioner:

- deltage i internationale arrangementer, som er aftalt mellem parterne med henblik paa at sikre freden som led i den proces, der blev indledt i Madrid

- benytte sin indflydelse til at tilskynde alle parter til paa grundlag af opfordringerne til Madrid-konferencen betingelsesloest at stoette fredsprocessen og arbejde for styrkelsen af demokratiet og overholdelsen af menneskerettighederne

- bidrage til udformningen af de fremtidige forbindelser mellem regionens parter i Arbejdsgruppen vedroerende Vaabenkontrol og Regional Sikkerhed.

b) Den Europaeiske Union vil:

- udvide sin indflydelse i det Ad hoc-forbindelsesudvalg, der er ansvarlig for koordineringen af den internationale bistand til de besatte omraader.

- bevare sin ledende rolle i Arbejdsgruppen vedroerende Regional OEkonomisk Udvikling (REDWG) og tage stoerre del i andre multilaterale grupper.

- overveje andre maader, hvorpaa den kan bidrage til regionens udvikling.

c) Den Europaeiske Union vil:

- foelge de tillidsskabende foranstaltninger, som den har forelagt parterne, op

- fortsaette med at rette henvendelse til de arabiske stater med henblik paa at faa ophaevet handelsboykotten over for Israel

- foelge udviklingen i situationen omkring de israelske bosaettelser i alle besatte omraader paa naert hold og fortsat rette henvendelser til Israel om dette spoergsmaal.

Artikel 2

Raadet vil i overensstemmelse med de relevante faellesskabsprocedurer behandle forslag, som Kommissionen fremsaetter:

- med henblik paa hurtig gennemfoerelse af bistandsprogrammer til udvikling af de besatte omraader og et palaestinensisk aktionsbudget i naert samraad med palaestinenserne og en lige saa naer samordning med andre bistandsydere

- med henblik paa at yde stoette inden for rammerne af de eksisterende retningslinjer til de oevrige parter i de bilaterale forhandlinger, efterhaanden som de goer vaesentlige fremskridt hen imod fred.

Artikel 3

For aktivt og hurtigt at bidrage til oprettelsen af en palaestinensisk politistyrke:

a) vil Den Europaeiske Union yde bistand

b) vil formandskabet i naert samarbejde med Kommissionen lette samordningen ved informationsudveksling mellem medlemsstaterne vedroerende deres bilaterale bistand

c) vil der blive stillet en hastebevilling paa op til 10 mio. ECU fra Faellesskabets budget til raadighed som bistand til oprettelse af en palaestinensisk politistyrke.

Artikel 4

Den Europaeiske Union vil paa parternes anmodning deltage i beskyttelsen af det palaestinensiske folk ved en midlertidig international tilstedevaerelse i de besatte omraader i overensstemmelse med Sikkerhedsraadets Resolution 904 (1994).

De praktiske arrangementer og den finansiering, der foelger af denne artikel, vedtages af Raadet i en saerskilt, specifik afgoerelse.

Artikel 5

Paa anmodning af parterne vil Den Europaeiske Union gennemfoere et samordnet program for bistand til forberedelsen og overvaagningen af de valg i de besatte omraader, som blev bebudet i principerklaeringen af 13. september 1993. De noejagtige praktiske arrangementer og finansieringen vil blive fastsat i en saerskilt afgoerelse truffet af Raadet, naar Israel og PLO er blevet enige om tilrettelaeggelsen af valgene. Europa-Parlamentet vil blive opfordret til at deltage i disse arrangementer.

Artikel 6

Den Europaeiske Union bekraefter, at den er villig til at traeffe yderligere praktiske afgoerelser inden for rammerne af denne faelles aktion i takt med udviklingen i fredsprocessen.

Artikel 7

Denne afgoerelse faar virkning fra dags dato.

Artikel 8

Denne afgoerelse offentliggoeres i Tidende.

Udfaerdiget i Luxembourg, den 19. april 1994.

Paa Raadets vegne

Th. PANGALOS

Formand